كلنا عايزين نحمي كوكبنا، بس غالباً بنكون مشغولين أوي أو كسلانين عشان نعمل تغيير كبير يحسن من أسلوب حياتنا وينقذ البيئة.
دي كام نصيحة ممكن تعملها عشان تحسن بيئتنا.
استخدم لمبات الفلورسنت المدمجة. صحيح إن اللمبات دي غالية، بس بتعيش أكتر بكتير وبتوفر في الطاقة وعلى المدى البعيد فاتورة الكهربا بتاعتك هتقل.
اتبرع. عندك هدوم كتير أو حاجات عايز ترميها. لو لسه صالحة للاستخدام، اديها لحد محتاجها. كمان ممكن تختار تديها للجمعيات.
اقفل الأجهزة بتاعتك. لما متستخدمش أي جهاز في البيت، اقفله. مثلاً، لو مش بتتفرج على التليفزيون، اقفله. اقفل النور لما تخرج من الأوضة. دي عادة سهلة تتعودها وهتساعدك توفر فلوس كتير.
امشي أو اركب عجل. السواقة من أكبر أسباب التلوث. لو عايز تستخدم عربيتك، اسأل نفسك السؤال ده: هل أنا فعلاً محتاج عربيتي؟ امشي أو استخدم العجلة لو المشوار قصير.
لو مش عاجبك شوية هدوم عندك بسبب ستايلهم، المفروض تعمل بيهم ايه؟
ارميهم. سيبهم في الدولاب. اديهم لحد ممكن يكون محتاجهم. نضف بيهم الأرض.